Valke-beamptes geskors ná inhegtenisneming | Maroela Media
Valke-beamptes geskors ná inhegtenisneming
Genl. Godfrey Lebeya, nasionale hoof van die Valke, het opdrag gegee dat twee lede van die Valke wat Sondag in hegtenis geneem is vir beweerde korrupsie en bedrog onmiddellik geskors word.
Brig. Hangwani Mulaudzi, woordvoerder van die Valke, het gesê kapt. Kaizer Mohale (50) en kol. Emily Hlophe (44), albei verbonde aan die Valke se eenheid vir ernstige kommersiële misdaad, en hul medepligtige, voormalige polisiekonstabel Steve Mangena (35), het Maandag in Johannesburg in die handelsmisdaadhof verskyn.
"Al drie is vrygelaat op borgtog van R5 000 elk," het Mulaudzi gesê.
Mulaudzi het verduidelik dat die drie hulle as privaat speurders voorgedoen het nadat 'n sakeman aangedui het dat hy die dienste van privaat speurders verlang.
"Hulle mag dit uiteraard nie doen nie. Hulle het gekonkel en 'n plan beraam om hom te bedrieg. Die slagoffer het glo teen dié tyd reeds 'n groot bedrag geld betaal vir die drie se dienste," het Mulaudzi gesê.
Lebeya sê owerhede kan nie net toekyk hoe 'n paar korrupte individue die naam van die Valke ruïneer nie.
"Dit is ons verantwoordelikheid om 'n organisasie te bou wat mense altyd vertrou en sal beskerm teen enige misdaad," het Lebeya gesê.
bedrog Die Valke korrupsie
Soldaat val na sy dood tydens militêre demonstrasie
Se wie · 9 maande gelede
Wel gaan ondersoek gerus ook die beweerde standerton renoster transaksie. Van julle geagte wit lede is net so korrup. Groot slang in die gras met daai transaksie en beweerde inhegtenisnemings. Maar dis goed as daar nog iewers eerbare polisiemanne is.
Jy kry ongelukkig vrot appels oral, wat die res se naam deur die modder sleep.
Maak 'n voorbeeld van hulle… vinnig!!!
Is hulle met of sonder betaling geskors?
Waarom gaan spring en dans die uwe nie by die hof om borg teen te staan nie ?
Korrup!!! Kry hulle volle betaling terwyl hulle geskors is? Dan is 'n boete van R5,000 hopeloos te min!
As dit die karakter is van offisiere soos n kolonel dan wil ek nie weet hoe lyk die hele weermag nie. Eintlik kan dit ook nie anders nie met n president wat n goeie voorbeeld stel nie.